Sentenza tal-Qorti Ġenerali tat-28 ta’ April 2021 – Linde Material Handling vs EUIPO Verti Aseguradora (VertiLight)
(Kawża T-644/19)1
(Trade mark tal-Unjoni Ewropea – Proċedimenti ta’ oppożizzjoni – Applikazzjoni għal trade mark tal-Unjoni Ewropea verbali VertiLight – Trade mark nazzjonali verbali preċedenti VERTI – Raġuni relattiva għal rifjut – Assenza ta’ ħsara lir-reputazzjoni – Assenza ta’ rabta bejn it-trade marks inkwistjoni – Artikolu 8(5) tar-Regolament (KE) Nru 207/2009 (li sar l-Artikolu 8(5) tar-Regolament (UE) 2017/1001))
Lingwa tal-kawża: l-Ingliż
Partijiet
Rikorrenti: Linde Material Handling GmbH (Aschaffenbourg, il-Ġermanja) (rappreżentanti: J.-C. Plate u R. Kaase, avukati)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentanti: J. Crespo Carrillo u V. Ruzek, aġenti)
Parti oħra fil-proċedimenti quddiem il-Bord tal-Appell tal-EUIPO, intervenjenti quddiem il-Qorti Ġenerali: Verti Aseguradora, Compañía de seguros y reaseguros, SA (Madrid, Spanja) (rappreżentant: A. Sanz Cerralbo, avukat)
Suġġett
Rikors ippreżentat kontra d-deċiżjoni tal-Ħames Bord tal-Appell tal-EUIPO tal-5 ta’ Lulju 2019 (Każ R 1849/2018-5), dwar proċedimenti ta’ oppożizzjoni bejn Verti Aseguradora, Compañía de seguros y reaseguros u Linde Material Handling.
Dispożittiv
Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tal-5 ta’ Lulju 2019 (Każ R 1849/2018-5) hija annullata.
L-EUIPO huwa kkundannat għall-ispejjeż tiegħu kif ukoll għal dawk sostnuti minn Linde Material Handling GmbH.
Verti Aseguradora, Compañía de seguros y reaseguros, SA għandha tbati l-ispejjeż tagħha.
____________
1     ĠU C 383, 11.11.2019.